
PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS GRADISHT TË QARKUT TË FIERIT

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të komunës Gradisht të qarkut të Fierit, që transferohen, në pronësi ose në përdorim të kësaj komune, sipas lidhjes nr.1, që i bashkëlidhet këtij vendimi dhe është pjesë përbërëse e tij.
Lista me 51 (pesëdhjetë e një) fletë, që i bashkëlidhet këtij vendimi, përfundon me numrin rendor 290 ( dyqind e nëntëdhjetë).
2. Ngarkohen Ministri i Brendshëm, kryeregjistruesi  i Pasurive të Paluajtshme të Republikës së Shqipërisë dhe komuna Gradisht për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha



Komuna Gradisht                                                                 		Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-12
	Prona që përdoren për realizimin e programeve arsimore.
	Në pronësi

	13-16
	Prona që përdoren për realizimin e funksioneve në  shëndetin publik.
	Në pronësi

	17-21
	Prona që përdoren për realizimin e programeve kulturore e sportive.
	Në pronësi

	22-38
	Shërbim funeral
	Në pronësi

	39
	Infrastrukturë (rrugë vendore, lulishte, trotuare)
	Në pronësi

	9-23,185,186
	Prona që përdoren në fushën e infrastrukturës (troje)
	Në përdorim

	52,53,60,62-64,287
	Prona që përdoren në fushën e zhvillimit ekonomik.
	Në pronësi

	68-98
	Prona që përdoren në fushën e mbrojtjes civile.
	Në pronësi

	129-141,176-184
	Infrastrukturë (rrugë vendore, lulishte, trotuare)
	Në pronësi

	187-195,286
	Furnizim me ujë të pijshëm
	Në pronësi

	143,145,147,149,151,153,154,
158,159,160,163,167,168,169-
175,215,220,235,242,247,261,
271,275,288,289
	Prona që përdoren  në fushën e bujqësisë dhe të ushqimit (toka joproduktive dhe kanale të treta).
	Në pronësi

	142,144,146,148,150,152,155,
156,157,161,162,164,165,166
	Prona që përdoren  në fushën e bujqësisë dhe të ushqimit (toka produktive).
	Në përdorim



